*Projekts*

**LATVIJAS REPUBLIKAS MINISTRU KABINETS**

|  |  |
| --- | --- |
| 2014. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Grozījumi Ministru kabineta 2011.gada 8.jūlija rīkojumā Nr.307**

**„Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai”**

Izdarīt Ministru kabineta 2011.gada 8.jūlija rīkojumā Nr.307 „Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai” (Latvijas Vēstnesis, 2011, 107.nr., 2013, 225.nr.) šādus grozījumus:

1.  Svītrot 1.punktu.

2. Papildināt rīkojumu ar 1.1 punktu šādā redakcijā:

„1.1 Kultūras ministrijai, sagatavojot un iesniedzot Finanšu ministrijā priekšlikumus likumprojektam par valsts budžetu kārtējam gadam, paredzēt ilgtermiņa saistības nekustamā īpašuma (nekustamā īpašuma kadastra Nr.0100 001 0095) Latviešu strēlnieku laukumā 1, Rīgā, uzturēšanas izdevumu segšanai valsts akciju sabiedrībai „Valsts nekustamie īpašumi”:

1.11. 2016.gadā 21 423 *euro*;

1.12. turpmākajā laikposmā 1 692 377 *euro* (no 2017.gada līdz 2035.gadam (ieskaitot) 85 690 *euro* katru gadu, 2036.gadā 64 267 *euro* ).”

3.  Svītrot 2.punktu.

4. Papildināt rīkojumu ar 2.1 punktu šādā redakcijā:

„2.1Finanšu ministrijai, sagatavojot priekšlikumus likumprojektam „Par valsts budžetu 2015.gadam”, paredzēt ilgtermiņa saistības ar ēkas Latviešu strēlnieku laukumā 1, Rīgā (nekustamā īpašuma kadastra Nr. 0100 001 0095), rekonstrukciju un piebūves (Nākotnes nams) būvniecību, kā arī Padomju okupācijas upuru piemiņas memoriāla Latviešu strēlnieku laukumā, Rīgā, būvniecību saistīto kapitālieguldījumu izdevumu segšanai valsts akciju sabiedrībai „Valsts nekustamie īpašumi” 2017.gadā 2 354 997 *euro* apmērā, 2018.gadā 2 354 997 *euro* apmērā, 2019.gadā 2 682 749 *euro* apmērā. Kopējais finansējuma apmērs, kas paredzēts ar būvniecību saistīto kapitālieguldījumu izdevumu segšanai 2017. − 2019.gadā ir 7 392 743 *euro* apmērā.”

5. Aizstāt 3.1.apakšpunktā vārdus un skaitļus „līdz 2015.gada 1.aprīlim” ar vārdiem un skaitļiem „līdz 2016.gada 1.oktobrim”.

6. Izteikt 3.2.2.apakšpunktu šādā redakcijā:

„3.2.2. nodrošināt Padomju okupācijas upuru piemiņas memoriāla būvniecības tehniskā projekta dokumentācijas izstrādi (dokumentācija saskaņojama ar Kultūras ministriju) un būvniecības darbu pabeigšanu līdz 2017.gada 1.jūlijam, kā arī risināt jautājumu ar Rīgas pilsētas pašvaldību par Padomju okupācijas upuru piemiņas memoriāla (Latvijas valstij Finanšu ministrijas personā piekrītoša) būvniecībai uz Rīgas pilsētas pašvaldībai piederošās zemes vienības (nekustamā īpašuma kadastra Nr.0100 001 0108) daļas (zemes vienības daļas kadastra apzīmējums 0100 001 0108 8004) nepieciešamo līgumsaistību nodibināšanu (patapinājuma līguma noslēgšanu) un par vienošanās noslēgšanu par Padomju okupācijas upuru piemiņas memoriāla apsaimniekošanu pēc tā nodošanas ekspluatācijā, nepieciešamības gadījumā iesniegt izskatīšanai Ministru kabinetā tiesību akta projektu par papildus nepieciešamo finansējumu uzturēšanas izdevumu segšanai.”

7. Aizstāt 4.1.apakšpunktā skaitli un vārdu „2.punktā” ar skaitli un vārdu „2.1punktā”.

8. Aizstāt 5.punktā skaitli un vārdu „1.punktā” ar skaitli un vārdu „1.1punktā”.

Ministru prezidente L.Straujuma

Finanšu ministra vietā –

iekšlietu ministrs R.Kozlovskis

31.07.2014. 14:35

418

A.Gulbe

67024698, aiga.gulbe@vni.lv